

**REPUBLIKA HRVATSKA**

**VUKOVARSKA-SRIJEMSKA ŽUPANIJA**

**OPĆINA NEGOSLAVCI**

**Općinsko vijeće**

**KLASA:** 400-02/24-01/01

**URBROJ:** 2196-19-02-24-21

**Negoslavci,** 24. prosinca 2024.

Na temelju članka 49., stavka 4. Zakona o poljoprivrednom zemljištu („Narodne novine“ broj 20/18, 115/18, 98/19 i 57/22) i članka 19., točke 2. Statuta Općine Negoslavci („Službeni glasnik Općine Negoslavci” broj 1/21 i 7/23), Općinsko vijeće Općine Negoslavci na svojoj redovnoj sjednici održanoj dana 24.12.2024. godine donosi

**PROGRAM**

**korištenja sredstava od zakupa, prodaje izravnom pogodbom, privremenog korištenja i davanja na korištenje izravnom pogodbom u 2025. godini**

**Članak 1.**

Ovim Programom se određuje namjena korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Negoslavci u 2025. godini, financijska sredstva i izvor financiranja.

**Članak 2.**

Prihodi od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom na području Općine Negoslavci u 2025. godini, planirani su u iznosu od 140,00 EUR i to 140,00 EUR, kao prihod od zakupa poljoprivrednog zemljišta, k.č. 1931 na rok od 50 godina, zakupnik Nedeljko Batos.

**Članak 3.**

Iz planiranih sredstava u 2025. godini financirat će se aktivnosti uređenja poljskih puteva nerazvrstanih cesta u cjelokupnom iznosu od 140,00 EUR.

**Članak 4.**

Ovaj Program stupa na snagu dan nakon dana objave u Službenom glasniku Općine Negoslavci, a primjenjuje se od 01.01.2025. godine.

**PREDSJEDNIK OPĆINSKOG VIJEĆA**

Miodrag Mišanović